Aika to 17.11. klo 13.00–15.00

Paikka Pieni neuvotteluhuone, Turun kaupunginkirjasto

Läsnä Olli Hirvonen, Turku

Katarina Kapiainen, Turku

Marja-Liisa Mutka, Laitila

Tiina Salo, Raisio

Poissa Gunilla Ritkaew, Kemiönsaari

Eila Polojärvi, Uusikaupunki

Satu Loijas, Kaarina

Viktoria Kulmala, Lieto

1. **Kokouksen järjestäytyminen**

Katarina Kapiainen kirjoittaa muistion.

1. **Celia-asiat**

Celian käyttöjärjestelmä vaihtuu vuoden alussa. Maakunnallisiksi Celia-koulutuspäiviksi ehdotetaan 1.2. ja 7.2. Koulutuksissa toivotaan seuraavien aiheiden käsittelyä: keskustelua yhteisistä suosituksista CD-kokoelmille (ehtisikö kokoelmaryhmä ottaa tähän kantaa?), työpaja mobiililaitteella kuuntelemisesta (sekä Windows-puhelimella että Pratsamia tukevalla puhelimella), työpaja CD-kuuntelusta (sekä Daisy-soittimella että CD-soittimella plus soitinten hankkimisesta).

Katarina laittaa tiedoksi ryhmälle Celian FB-ryhmien linkit. Turussa on tulossa laitoksille Celia-koulutusta, IKI-ryhmälle raportoidaan myöhemmin, miten laitosten Celia-yhteistyö lähtee toimimaan.

Millaista Celia-yhteistyötä kirjastot voivat tehdä muiden toimijoiden kanssa? Celiasta voi jalkaantua jakamaan tietoa ainakin yhdistyksille, laitoksille ja palvelutaloille jne. Heitto: Monessa kirjastossa on Novellikoukku-tyylistä toimintaa: käsityöpiirien tuotokset voitaisiin myydä ja varoilla ostettaisiin CD-soittimia laitoksille, jotta voidaan kuunnella Celian CD-levyjä (osassa laitoksia ei ole laitteita, joilla ottaa levyt käyttöön). Celia on vinkannut edullisesta CD-soittimisesta, joka sopii levyjen toistamiseen: **http://www.polarprint.fi/product/2065/Sony\_CD-soitin.html**

Levykokoelman perustaminen on joka tapauksessa edessä, sillä YKN:ssä on linjattu, että yleisten kirjastojen tulisi perustaa CD-kokoelma. Kirjaston ei Celian ohjeiden mukaan tarvitse valvoa lainaajien lukemisesteisyyttä, vaan riittää, että aineistohyllyyn ja aineistoon on merkitty kunnolla, että levyt on tarkoitettu lukemisesteisille. Vaski-tasoinen sopiminen kuljetusten ja kokoelmien kanssa olisi tarpeen. Täydellisien luettelointietojen hankkiminen ei ole kustannussyistä järkevää, Booky ja/tai omista fyysisten kirjojen luettelointitiedoista kopioiminen riittänevät CD-kirjojen tietueisiin. Kokoelmaryhmän kanssa pitäisi keskustella ja päättää kokoelman kustannusten jakamisesta ja siitä, onko CD-kokoelma esim. Vaski- tai maakuntakokoelma. Salossa CD-kirjoja ollut pitkään avohyllyssä, mm. sieltä voisi kysellä lainalukuja, jos mietitään, pitäisikö kokoelman olla yhteinen vai oma. Katarina kyselee Kaisa Hypéniltä ja välittää tiedoksi kokoelmaryhmälle.

1. **Hyväkuntoisten ikääntyneiden kirjastopalvelut**

Viime kokouksen toiveen mukaisesti keskustellaan niistä palveluista, joita kirjasto voi tarjota vielä kotona pärjääville ja liikuntakykyisille ikäihmisille.

Ryhmä voisi hakea hankerahaa, jolla saataisiin koulutettua vertaisryhmille/vertaisohjaajille ennakoivasti erilaisten verkkopalveluiden käyttöä (sähköposti, kirjastopalvelut). Maksuttomuus on olennaista koulutukseen osallistujille, sillä pienikin maksu tiputtaa pois esim. työväenopiston kursseille osallistujia. Senioreita on vaikea saada paikalle opastustilaisuuksiin, millaisille valmiille ryhmille koulutuksia voitaisiin järjestää? Mikä taho (järjestö tms. koko maakunnassa) voisi pyörittää jotain seniorikerhoa/IT-kerhoa, jonka kautta saisi vapaaehtoisia vertaisohjaajia? Esim. Runosmäen kirjastossa vapaaehtoisen vetämät Keskiviikko- ja Äijäkerho ovat saaneet alkunsa hankkeesta.

Kirjastojen AVI-hankkeissa näkynee esteettömyys ja saavutettavuus, tämän näkökulman kautta esim. IT-opastusta painottava hanke/ryhmätoiminnan järjestäminen voisi mennä läpi. Hanke voisi kouluttaa vapaaehtoisia kerhojen järjestäjiksi, järjestää valmiiksi ohjelmapaketteja kerhoille vedettäväksi, vapaaehtoisryhmä jakautuisi eri kirjastojen välille. Hankerahalla palkattu henkilö kiertäisi kunnissa kouluttamassa vertaisohjaajia, kokoaisi paketin valmiiksi ja kokoaisi yhteen kunnallisia toimijoita, jotka voisivat tulla tuomaan sisältöä kerhoihin jne. Eläkeläisyhdistykset mukana alkuvaiheessa, jotta tavoitetaan vapaaehtoisia.

Vertaisohjaajia on koulutettu mm. seuraavassa projektissa:

**http://www.hasicproject.eu/fi/projekti**

1. **Ensi vuoden teemat ikääntyneiden kirjastopalveluissa**

Kotiseutuarkistojen digitointiprojekti voisi olla liitettävissä Suomi 100 –juhlahumuiluun. Puhetta oli myös kirjastojen yhteisestä teemakuukaudesta, jolloin saavutettavuus olisi erityisesti esillä, esimerkiksi lokakuussa vanhustenviikon aikaan. Esimerkiksi kirjastoissa kiertävä, saavutettavuuteen liittyvä näyttely tai jotain muuta saavutettavuuteen liittyvää ohjelmaa, jonkinlainen yhteinen kampanja tms.

1. **Muut esille tulevat asiat**

Maakunnallinen kotipalveluhanke siirtyy, sillä Kuusaika-hakemus ei mennyt läpi. Ensi vuonna hanketta olisi ehkä mahdollista saada alulle valtakunnallisena ja Espoon vetämänä.

1. **Seuraava kokous**

Seuraava kokous torstaina 16.2. klo 12–14 Turun kaupunginkirjastossa.